**ILGALAIKIS UGDOMOSIOS VEIKLOS 2016 – 2017 METŲ**

**PLANAS**

**„Boružiukų “**

**3 - 6 metų vaikų grupė**

|  |
| --- |
| **VAIKŲ GRUPĖS APRAŠYMAS** |
| Grupę lanko 20 mišraus amžiaus vaikų, jų amžius nuo 3 iki 6 metų. Daugiausia yra mergaičių – 11, o berniukai – 9. Šiais metais grupę papildė septyni naujokai. Keturi vaikai nėra anksčiau lankę darželio, tad jų adaptacinis laikotarpis ilgesnis, kiti trys vaikai perėjo iš „Nykštukų“ grupės, tad jie nesunkiai apsiprato naujoje grupėje.  Vaikai nėra kažkuo išsiskirentys, nėra vaikų augančių dvikalbėje šeimoje, taip pat nėra vaikų turinčių specialiųjų ugdymosi poreikių. Tik keliems vaikams reikalinga logopedinė pagalba.  Vaikai yra judrūs, aktyvūs, domisi aplinka, žingeidūs. Greitai ir lengvai susidraugauja tarpusavyje, randa bendros veiklos su bendraamžiais. Auklėtojoms reikia įdėti nemažai pastangų siekiant „išlyginti“ jų amžiaus skirtumus, tiek bendroje veikloje, tiek veikloje grupelėmis.  Šiais metais daug dėmesio bus skiriama vaikų kūrybiškumo ugdymui(si). |

|  |
| --- |
| **UGDYMO PRIORITETAI** |
| 1. Padėti patirti bendravimo su draugais džiaugsmą, atrasti tinkamo, elgesio, jaumų išreiškimo būdus. 2. Skatinti vaikų kūrybiškumą, puoselėti saviraiškos, išraiškos ir kūrybos gebėjimus. 3. Plėtoti vaikų žodyną ir sakytinę kalbą, tenkinant smalsumą kalbant, išklausant, praplečiant mintį, atsakant į klausimus, sudaryti sąlygas vaikui patirti malonumą save išreikšti kalba. 4. Bendradarbiaujant su šeima tęsti šeimos tradicijas ir siekti sėkmingo vaiko integracijos į visuomenę. |

|  |  |  |
| --- | --- | --- |
| **PLANUOJAMA UGDOMOJI VEIKLA**  *(Kūrybiniai projektai, temos, šventės, pramogos, išvykos, ekskursijos, sąveika su šeima, mokykla ir kitais socialiniais partneriais bei kita vaikų grupei aktuali veikla.)* | | **MĖNUO** |
| ***Aš naujoje grupėje.*** ***Pažintis su draugais ir grupe.***  Klausosi kaip auklėtoja prisistato, pasakoja apie save, įsimena jos ir grupės vaikų vardus, patys prisistato. Žaidžia įvairius „Vardo žaidimus“. Nusiteikia laikytis grupės tvarkos, geriau pažįsta grupę ir kitas darželio patalpas. Išmoksta laisvai naudotis grupėje esančiomis priemonėmis.  ***Aš pats.***  Pratinamės kalbėti apie save, apie mūsų pojūčius, kūną, higieną. Vaikai išmoksta užsirašyti savo vardą, pažįsta savo vardo raideles; piešia save, mėgina apibūdinti; kūrybinių darbelių pagalba mėginam išsiaiškinti, kas kiekvienam vaikui patinka, kas nepatinka. Išsiaiškinę savo pojūčius, juos išmėginame.  ***Mano šeima.***  Aiškinamės su vaikais kas yra šeima, šeimos nariai. Apžiūrinėjame kiekvieno vaiko šeimos nuotraukas, pasakojame apie juos. Skaičiuojame šeimos narius, piešiame juos. Piešiame jiems atvirutes ir išsiunčiame laiškelį, pratinamės rodyti dėmesį visiems šeimos nariams ir ne tik.  ***Judam, krutam: aš – katytė, aš – paukštelis, aš – debesėlis.***  Pasirenka pirščiukų žaidimus, atkreipia dėmesį, kaip jie juda. Prisimena namuose laikomus augintinius, jų elgesį, judesius, bendravimą. Su vaikais susitaria, kad atsineštų jų nuotraukas, piešinius į grupę. Mėgdžioja katytės, žvirbliukų, debesėlių judesius, žaisdami žaidimus „Žvirbliai ir katinas“, „Katė ir kačiukai“, „Saulė ir lietus“.  ***Grupės tėvų susirinkimas*** (Tėvai supažindinami su vidaus taisyklėmis, veiklos planu, vaikų vertinimu bei ugdymo programa. Aptarimas einamų klausimų). | | **Rugsėjis** |
| ***Mus esi ne sykį skynęs, rovęs ir ragavęs.***  Aptaria įvairias daržoves, vaisius, juos tyrinėja, analizuoja, skiria. Ruošiasi Derliaus šventei. Žaidžia žaidimus, padedančius įtvirtinti daržovių ir vaisių pavadinimus. Suvaidina trumpus kūrinėlius apie daržoves.  ***Rudenėja.***  Pokalbiai ir diskusijos apie rudenį, jo orus, darbus ir gėrybes. Aiškinamasi kaip rengiamasi rudenį; matojame temperatūrą; tiriame rudens lapus; atliekame įvairius kūrybinius darbelius su rudeninėmis gamtinėmis priemonėmis. Susipažįstame su rudens spalvomis.  ***Kiek darbelių, kiek darbų.***  Tvarkosi savo spinteles, grupę, darželio aplinką. Klausosi pasakų apie darbus. Susipažįsta su įvairiomis profesijomis, jas aptaria.  ***Jaučiu, myliu ir dėkoju.***  Mokosi atmintinai dainelę ir eilėraštuką. Imituoja įvairius gyvūnus, jų eiseną, kalbėseną.  Aptaria kokią naudą gauna žmogus iš gyvūno. Rūpinasi grupėje esančiais globotiniais, juos globoja.  ***Kodėl žiba tiek žvakelių?***  Kalbame apie šalia esančius žmones, tėvus vaikus, pagalbą mirusiam. Diskutuojame kaip reikia paminėti pagerbti mirusius, kaip tinkamai elgtis kapinėse, bažnyčioje. Įvairiomis dailės išraiškos priemonėmis išreiškia Vėlinių nuotaikas, atranda rimties, susikaupimo, liūdesio spalvų gamą. Žaidžia ramius lietuvių liaudies žaidimus.  ***Derliaus šventė.*** Dėdė rudenėlis svečiuose (dalyvauja darželio vaikai ir jų šeimos nariai). | | **Spalis** |
| ***Ką žada oras?***  Kalbame apie orus, orų permainas. Mokomės ir kartojame žodžius: saulėta, vėjuota, apsiniaukę, lietus, lijundra, šlapdriba, šerkšnas, gruodas, sniegas, pūga, audra, vėjo gūsis.  Gretinami artimiausių dienų orai. Susipažįsta su senolių spėliojimais pagal tam tikrus reiškinius ir požymius. Ant popieriaus lapo taškyti, purkšti dažus, kuriant audrą, lietų, šlapdribą, snyguriavimą, vėjo gūsius.  ***Vienas ir daug.***  Pastebi ir įvardina kokių grupėje daiktų yra daug, o kokių tik po vieną. Žaidžia žaidimus, kurie padeda įtvirtinti „vieno“ ir „daug“ sąvokas. Žaidžia pirštų žaidimus, atkreipia dėmesį, kada daro tik vienas pirštas, o kada daug pirštų.  ***Apsirenkim***.  Mokomės apsirengti drabužius, užsisegti sagutes, užsitraukti užtrauktuką, užsimaukšlinti kepurę, apsiauti batukus ir t.t. Kalbamės apie drabužius, apie tai, kad jie turėtų būti švarūs, tvarkingi, derėtų vienas prie kito. Aiškindamiesi kokiais drabužiais derėtų rengtis tam tikru oru gaminame koliažus bei kitus kūrybinius darbelius.  N***oriu suprasti kitą.***  Klausosi dainelių ir nuspėja jų nuotaiką: linksma, liūdna, pikta, rami. Žiūrinėja linksmus ir liūdnus paveikslėlius. Klausosi ir imituoja tarmiškai. Žaidžia įvairius mėgdžiojimo žaidimus. Klausosi kūrinėlių ir aptaria įvairių personažų nuotaikas. | **Lapkritis** | |
| ***Aš saugus, kai žinau***.  Vaikai sužino ir įsitikina kokie pavojai slypi aplinkoje, pratinasi jų išvengti. Sužino į ką galima kreiptis, ką daryti ištikus bėdai. Žaidžia pažintinius saugos žaidimus, klausosi pamokančių pasakų, diskutotuoja atitinkamomis temomis.  ***Vežkit, rogės, į svečius***.  Sužino ir išmėgina kai kuriuos keliavimo būdus žiemą. Bendrauja, smagiai žadžia, pajunta svečiavimosi patrauklumą, nekasdieniškumą. Pratinasi gražiai sveikintis, nepulti prie vaišių, laikytis tvarkos. Laukia svečių ir ruošiasi juos sutikti.  ***Šventinė savaitė – Kalėdos.***  Kalėdinių papuošalų bei žaisliukų gaminimas, eglutės puošimas. Pokalbiai apie adventą, Kūčias, šv.Kalėdas jų papročius bei tradicijas. Kalėdinių eilėraštukų ir giesmelių išmokimas.  ***Tėvų susirinkimas*** (aptarimas senų metų, pasitarimas dėl kalėdinės vakaronės, naujų darbų suplanavimas, einamų klausimų aptarimas).  ***Kalėdinė vakaronė*** (dalyvauja darželio vaikai ir jų šeimos nariai). | **Gruodis** | |
| ***Žiemos smagumai***.  Aiškinamės kai žiemos smagumus, mėginame kuo daugiau jų išbandyti. Vaikai atlieka įvairiausius bandymus su sniegu. Atlieka įvairiausius kūrybinius darbelius mėgaudamiesi sniego ir ledo galimybėmis.  ***Seku seku pasaką***.  Skaitome pasakas, klausome jų ir apie jas kalbame. Vaikai kuria savo istorijas, mėgina jas teatralizuoti. Apžiūrinėjame gausybę knygelių ir paveikslėlių, pagal juos kuriame savo pasakas, jas iliustruojame, žaidžiame pasaką. Pasigaminame norimų personažų aksesuarų.  ***Gyvūnai žiemą.***  Vaikai aiškinasi kaip žiemužę išgyvena gyvūnai. Vaikai susipažįsta su gyvnais kurie išskrenda į šiltus kraštus. Klausosi apie jus istorijų, daro kūrybinius darbelius, dainuoja ir žaidžia įsijausdami į gyvūnų rolę. Gaminame lesyklėles ir rūpinamės maisteliu paukšteliams. Domisi žiemą miegančiais žvėreliais.  ***Esu nepaprastas ir įdomus.***  Vaikai domisi žmogaus kūnu, susipažįsta ir mokosi teisingai pavadinti žmogaus kūno dalis. Klausosi kaip plaka draugo širdelė, „gurguliuoja“ pilvas. Įsidėmi kas skiria berniuką ir mergaitę išoriškai.  ***Aš auginu.***  Apžiūri grupėje esančias gėles, įsižiūri į jų lapų formą, spalvą, dydį. Klauso deklamuojamo eilėraštuko. Klauso vandens garsų: laistant augalus išgirsti burbuliukų sproginėjimą, vandens gurguliavimą, krintančių lašų teškenimą, peržydėjusio ir krintančio žiedo šleptelėjimą. | **Sausis** | |
| ***Paukščiai.***  Susipažįstame su Lietuvos paukščiais, žaidžiame stalo žaidimus, kurių pagalba geriau įsimename paukščiukus. Klausomės ir mėginame pamėgdžioti paukščių čiulbesį. Gamindami iš įvairių priemonių paukščius mėginame jais ir patys pabūti.  ***Mano mieli namai. Mano gimtinė***  Mokosi atmintinai eilėraštį apie namus. Žaidžia žaidimus „Senelio namelis“, „Nameliai“, slėpdamiesi savo namuose – lankuose – nuo pavojų, tamsos, šalčio, kad jaustųsi ramūs, saugūs. Varto paveikslėlius su įvairiais Lietuvos krašto vaizdais, juos aptaria.  ***Rūpesčiu ir meile išaugintas***  Sodina į grupę atsineštas įvairias sėklas, jas laisto, prižiūri, stebi kaip sudygsta pirmieji daigeliai, kaip auga ir keičiasi. Grupėje kuria žiemos sodą ir mini darželį, jais rūpinasi.  Klausosi skaitomų eilėraštukų apie gėles, labiausiai patikusį išmoksta atmintinai.  Parsinešę į grupę iš lauko keletą skirtingų medžių šakelių jas pamerkia, stebi kaip jos subrinksta, keičiasi, skleidžia pumpurus.  ***Užgavėnės. Lūžo ledo tiltai.***  Vaikai su pagalba gamina Užgavėnių kaukes, kurias vėliau užsidėję kaulys blynų. Mokosi Užgavėnių pokštų, pajuokavimų, žaidimų, dainų, burtų. Klausosi pasakojamų žiemos palydos ir pavasario sutikimo papročių ir tradicijų. | **Vasaris** | |
| ***Diena ir naktis.***  Susipažįstame su savaitės dienomis, jų pavadinimais, žaidžiame atitinkamus žaidimus. Aiškinamės dienos ypatumus, saulės galimybes ir kitus dangaus reiškinius. Vaizduojame juos kūrybiniuose darbeliuose. Atitinkamai susipažįstame ir su naktimi.  ***Kuo vilioja parduotuvės?***  Įsirengia grupėje parduotuvę, pateikia daug „prekių“ atsineštų iš namų ar paimtų iš darželio, joje žaidžia patys ir pasikviečia tėvelius ką nors įsigyti. Kalbame apie parduotuves, ką apie jas žinome – panaudojame „minčių lietų“. Klausosi įvairių kūrinėlių apie parduotuves, apie tai kas kur yra perkama.  ***Mus kalbina knygos lapeliai.***  Vartome įvairias knygeles, jomis grožimės, džiaugiamės. Stebime kokių įvairaus pobūdžio knygelių būna, kiek jose gausiai pateikta įvairios informacijos. Apžiūrime visas grupės knygeles, jei kuri suplyšus, ją suklijuojame, pataisome, jei nebėra knygos viršelio jį patys nupiešiame. Žaidžiame kūrybinius žaidimus „Paštas“, „Knygynas“. Kuriame savo pasakų knygą: piešiame įvairiausius paveikslėlius, o juos sudėlioję norimą tvarka sukuriame pasaką.  ***Daiktai aplink mane.***  Vaikai apžiūrinėja, džiaugiasi, tyrinėja įvairiausius daiktus, mėgina juos skaičiuoti. Dėlioja daiktus, paveikslėlius, skaitmenis, pradėdamas orientuotis lapo, stalo ir kitų plokštumų paviršiuje. Rengiame dešinės ir kairės rankos dieneles.  ***Užgavėnės. Žiemos išvarymo šventė*** *(dalyvauja darželio vaikai)****.***  ***Išvyka į kaimą persirengus kaukėmis.***  ***Kaziukas. (****dalyvauja darželio vaikai****).*** | **Kovas** | |
| ***Močiutės seklyčioje.***  Vaikai į grupę atsineša senovinių staltiesių, skarų , servetėlių ir t.t., įrengiame grupėje parodėlę, gerbiame ir saugome šiuos daiktus. Pasikviečiame į svečius močiutes, klausomės jų pasakojimų apie senovę, jų vaikystę, kartu kepame duoną ar pyragą. Žaidžiame etnografinius muzikinius ratelius. Lankomės Skriaudžių buities muziejuje  ***Velykos. Gyvybės atbudimas***  Stebi pirmuosius pavasario požymius, gamtos pasikeitimus, žmonių aprangą. Kalbame apie Velykų papročius, tradicijas. Mokosi velykinių dainelių ir kiaušiniavimo. Kalbamės apie tai kaip kiekvienas mokame marginti kiaušinius, kaip tai daro mūsų mamos, močiutės.  ***Kiek manyje paslapčių.***  Klausosi kūrinėlio apie paslaptis, bando iš anksto nuspėti kokią paslaptį slepia berniukas.  Kartoja auklėtojos pasakytas mintis; įsivaizduoja įvairias situacijas paklausus auklėtojos: „o ką darytum jeigu...“; kuria eiles, pasakas, dainas.  ***Vaikų velykėlė*** *(dalyvauja darželio vaikai).* | **Balandis** | |
| ***Tu mane sušildai, tu mane glaudi***  Kalbame apie savo mamytes, ką jos dirba, ką veikia namuose, apibūdiname kaip atrodo.  Pagalvojame ir kiekvienas pasakome ką nors gražaus apie savo mamytę. Mokosi įvairių eilėraštukų ir dainelių apie mamytę, ruošiasi Motinos dienai. Pagamina, nupiešia, iškarpo ar pasinaudodami kitomis meninio išreiškimo priemonėmis pagamina mamytei darbelį, kurį vėliau padovanoja.  ***Ir juoksis dantukai, sveikučiai blizgės.***  Klausosi ir stebi kaip auklėtoja pasakoja ir rodo kaip reikia išsivalyti dantukus, kaip laikyti šepetėlį, kokius atlikti valymo judesius, kaip išsiskalauti burną. Mokosi dainelę apie dantukų valymą. Skaičiuoja savo dantukus: kiek yra, kiek iškritę, palygina kurių daugiau, kurių mažiau. Žaidžia loto žaidimą išsiaiškindami, kokie maisto produktai ir gėrimai kenkia dantukams. Kuria dantukų priežiūros taisykles, jas iliustruoja.  ***Sodų žydėjimas***  Aiškinasi žmogaus ryšį su augalija. Stebi žydinčius sodo medžius, kieme gėrisi gėlių žiedų gausa, spalva, aromatu, tyrinėja žiedlapius. Klauso, kokie paukšteliai gieda kieme, stebi bičių darbą. Mokosi žydinčių medžių pavadinimų, formų. Mokosi lietuvių liaudies dainų, patarlių, mįslių, klauso grožinės literatūros kūrinių. Analizuoja žydinčius medžius paveiksluose ir gamtoje. Kuria meninės raiškos priemonėmis spalvingo žydinčio sodo paveikslą.  ***Geometrijos pasaulis.***  Mokomės pažinti geometrines figūras, pastebėti jas savo aplinkoje, sutapatinti su tokios pat formos daiktais. Žaidžiame darbelius ir atliekame kūrybines užduotis įtvirtinant geometrines figūras.  ***Užaugsiu didelis kaip tėtis.***  Rodome visą meilę ir dėmesį tėčiui, kas dieną nešame jam savo piešinius, mokomės eilėraštį skirtą tėčiui. Aiškinamės kaip ir ką tėčiai sunkiai dirba. Skiriame jiems daineles.  ***Muzikinė popietė „Motulės delnuose“*** *(dalyvauja vaikai ir jų šeimos nariai).* | **Gegužė** | |
| ***Spalvos ir spalviukai.***  Mokosi atmintinai eilėraštuką apie spalvas. Žaidžia ramaus ir judraus pobūdžio žaidimus apie spalvas. Nueiname į mokyklą, į vieną klasę kurioje vyksta dailės pamoka, stebime kaip vaikai piešia, „žaidžia“ su spalvomis, grįžę į darželį pabandome ką nors panašaus nupiešti ir mes. Apžiūri grupę, darželio kiemą, gėlyną, aptaria kokių spalvų čia yra daugiausiai, kurių mažiau, o kurių iš vis nepastebėjo.  ***Vaikystės spindulėliai***.  Vaikai nusiteikia džiugiam bendravimui, susitinka, džiaugiasi išgyvenimais, smagiais žaidimais, pramogomos. Laisvai, kūrybiškai žaidžia, stato, lipdo, piešia, konstruoja.  ***Žaidimų dienelės.***  Prisimename įvairius senolių, tėvų pajuokavimus, sugalvojame savo. Žaidžiame įvairius ramaus ir judraus pobūdžio žaidimus. Žaidžiame įvairaus pobūdžio žaidimus: tradicinius, mechaninius, kūrybinius, didaktinius ir t.t.  ***Lik sveikas, darželi.***  Vaikai mokosi atmintinai eilėraščius ir daineles, juos išraiškingai deklamuoja ir dainuoja. Mokosi šokius.  ***Šventinė popietė: „Lik sveikas, darželi“*** (*dalyvauja darželio vaikai ir jų šeimos nariai).* | **Birželis** | |